Renovacijos procesas trunka 24 mėnesius. Pagal projekto administratoriaus sudarytą sutartį, už atliekamų darbų kokybės priežiūrą yra atsakingas techninis prižiūrėtojas. Jis privalo užtikrinti, kad statybos darbai būtų atliekami pagal statinio projektą, kontroliuoti statybos metu naudojamų medžiagų ir įrenginių kokybę. Atnaujinimo darbams galutinai pasibaigus, projekto administratorius ir rangovas turi kreiptis į Valstybinę teritorijų planavimo ir statybos inspekciją bei pateikti prašymą užbaigti renovaciją ir gauti statybos užbaigimo aktą. Jeigu po renovacijos paaiškėja, kad darbai yra atlikti nekokybiškai arba buvo padaryta klaidų, už jas garantinio laikotarpio metu, Civilinio kodekso nustatyta tvarka, atsako statinio projektuotojas, rangovas arba statybos techninis prižiūrėtojas. Renovuoto daugiabučio namo darbų garantija - 5 metai matomų darbų ,10 metų paslėptų statinio elementų (pvz. vamzdynai).